**เอทอริคอกสิบ**

**ความแรง <ตามทะเบียนยา> มิลลิกรัม**

**ชนิดเม็ดเคลือบฟิล์ม**

**ชื่อการค้า <tradename>**

**(<ชื่อการค้า>)**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้มีชื่อว่า เอ-ทอ-ริ-คอก-สิบ (etoricoxib)
* เป็นยาในกลุ่ม ยาต้านการอักเสบที่ไม่ใช่สเตอรอยด์ [เอ็น-เสด (NSAIDs)]

**1.2 ยานี้ใช้เพื่ออะไร**

* ใช้บรรเทาอาการปวดหรือลดการอักเสบ ที่เกิดขึ้นจากโรคหรืออาการต่อไปนี้ เช่น
* โรคข้ออักเสบรูมาตอยด์  โรคข้อเสื่อม และ โรคเกาต์
* อาการปวดช่วงมีประจำเดือน
* อาการปวดที่เกิดจากการผ่าตัดช่องปากหรือทำฟัน

**ข้อควรรู้ก่อนใช้ยา**

**2.1 ห้ามใช้ยานี้เมื่อไร**

* เคยแพ้ยานี้ หรือส่วนประกอบของยานี้
* กำลังตั้งท้อง วางแผนจะตั้งท้อง หรืออยู่ระหว่างให้นมลูก
* เคยมีอาการหอบ ลมพิษ โพรงจมูกอักเสบเฉียบพลัน  
  มีน้ำมูกไหล หลังจากกินยาแอสไพรินหรือ ยาอื่นในกลุ่มต้านการอักเสบที่ไม่ใช่สเตอรอยด์
* มีภาวะกล้ามเนื้อหัวใจตาย หรือมีเป็นโรคหัวใจล้มเหลวเลือดคั่ง โรคหัวใจขาดเลือด โรคหลอดเลือดแดงส่วนปลายตีบ โรคหลอดเลือดสมอง หรือโรคหลอดเลือดหัวใจตีบหรือตัน  หรือเคยมีภาวะอัมพฤกษ์อัมพาตอันเกิดจากโรคหลอดเลือดสมอง
* ผ่าตัดหลอดเลือดหัวใจ ระยะหลังหลังผ่าตัดใหม่ ๆ
* เป็นโรคความดันโลหิตสูงที่ไม่สามารถควบคุมได้
* เป็นโรคตับที่รุนแรง หรือโรคไตที่รุนแรง
* กำลังเลือดออกหรือมีแผลในกระเพาะอาหารหรือลำไส้

**2.2 ข้อควรระวังเมื่อใช้ยานี้**

**ให้ปรึกษาแพทย์หรือเภสัชกรในกรณีต่อไปนี้**

* โรคหัวใจ หรือ ภาวะที่เพิ่มความเสี่ยงต่อโรคหัวใจ เช่น โรคเบาหวาน ไขมันในเลือดสูง การสูบบุหรี่ หรือญาติสายตรงเคยเป็นโรคหัวใจ
* โรคไต หรือ โรคตับ
* ความดันโลหิตสูง
* มีภาวะบวมน้ำ
* ภาวะขาดน้ำจากการอาเจียนหรือท้องเสียเป็นเวลานาน
* อาการติดเชื้อร่วมกับมีไข้
* กำลังใช้ยานี้ร่วมกับยา อาหาร สมุนไพร หรือผลิตภัณฑ์เสริมอาหารบางชนิด เพราะอาจมีผลต่อการรักษาหรือเกิดอันตรายได้

**“แต่หากท่านไม่แน่ใจว่ามีภาวะเหล่านี้อยู่   
โปรดปรึกษาแพทย์หรือเภสัชกร”**

**3. วิธีใช้ยา**

* 1. **ขนาดและวิธีใช้**
* ควรกินยาตามคำแนะนำของแพทย์หรือเภสัชกรเท่านั้น เพราะขนาดและระยะเวลาในการกินยานี้ขึ้นกับชนิดและความรุนแรงของโรค
* กินยานี้พร้อมอาหารหรือขณะท้องว่าง แล้วดื่มน้ำตามมากๆ

**3.2 หากลืมกินยาควรทำอย่างไร**

* ให้กินยาทันทีที่นึกได้ แต่ถ้าใกล้เวลาของมื้อต่อไป  
  ให้รอกินยาของมื้อต่อไป และห้ามกินยาเพิ่มเป็น 2 เท่า

**3.3 ถ้ากินยานี้เกินขนาดที่แนะนำ ควรทำอย่างไร**

* ให้สังเกตอาการอย่างใกล้ชิด หากมีอาการผิดปกติที่รุนแรง ให้นำส่งโรงพยาบาลทันที

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**4. ข้อควรปฏิบัติระหว่างใช้ยานี้**

* ระมัดระวังการขับขี่ยานยนต์ หรือทำงานกับเครื่องจักร หรือทำงานที่เสี่ยงต่อการพลัดตกจากที่สูง เพราะยานี้อาจทำให้ ง่วง หรือ เหนื่อยล้า
* ไม่ควรใช้ยานี้ร่วมกับยาอื่นในกลุ่มต้านการอักเสบ  
  ที่ไม่ใช่สเตอรอยด์

**5. อันตรายที่อาจเกิดจากยา**

* 1. **อาการที่ต้องหยุดยาแล้วไปพบแพทย์ทันที**
* ลมพิษบวมที่ใบหน้าเปลือกตา ริมฝีปาก
* หน้ามืดเป็นลม แน่นหน้าอกหายใจลำบาก
* ผื่นแดงตุ่มพองผิวหนังลอก หรือมีจ้ำตามผิวหนัง
* เจ็บเค้นหน้าอก หัวใจเต้นเร็วผิดปกติ
* อาเจียนเป็นเลือดสดหรือสีน้ำกาแฟ อุจจาระสีดำคล้ายยางมะตอย
* ตัวเหลือง ตาเหลือง ปัสสาวะสีเข้มผิดปกติ

**“ให้หยุดยา แล้วไปพบแพทย์ทันที”**

* 1. **อาการที่ไม่จำเป็นต้องหยุดยา   
     แต่ถ้ามีอาการรุนแรง ให้ไปพบแพทย์**
* คลื่นไส้ อาเจียน ปวดท้อง แสบร้อนกลางอก ท้องเสีย
* การรับรสเปลี่ยนไป มีแผลในปาก
* ความดันโลหิตสูง ปวดหัว เวียนหัว นอนไม่หลับ อ่อนเพลียผิดปกติ สับสน ไม่สบายใจหรือกังวล

**“ไม่จำเป็นต้องหยุดยา  
แต่ถ้ามีอาการรุนแรง ให้ไปพบแพทย์”**

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน <ปรับตามทะเบียนยา> องศาเซลเซียส ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**7. ลักษณะและส่วนประกอบของยา**

* **ลักษณะยา** <ลักษณะตามทะเบียนยา>
* **ตัวยาสำคัญ** คือ เอทอริคอกสิบ
* **ส่วนประกอบอื่น** ได้แก่ <ส่วนประกอบตามทะเบียนยา>

**ผู้ผลิต** <ปรับตามทะเบียนยา>

**ผู้นำเข้า** <ปรับตามทะเบียนยา>

**ผู้แทนจำหน่าย** <ปรับตามทะเบียนยา>

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code   
ที่เชื่อมมายังเว็บไซต์ของ อย.  
<ปรับตามทะเบียนยา>